CELEX: C2004/228/31
Language: sl
Date: 2004-09-11 00:00:00
Title: Sodba Sodišča (občna seja) z dne 13. julija 2004 v zadevi C-27/04: Komisija Evropskih skupnosti proti Svetu Evropske unije (Tožba za razglasitev ničnosti — Člen 104 ES — Uredba (ES) št. 1467/97 — Pakt za stabilnost in rast — Čezmerni javnofinančni primanjkljaj — Odločitve Sveta na podlagi člena 104(8) in (9) ES — Nedosežena zahtevana večina — Nesprejetje sklepov — Tožba zoper „odločitev, da se ne sprejmejo ukrepi, ki jih je predlagala Komisija v svojih priporočilih“ — Nedopustnost — Tožba zoper „zaključke Sveta“)

11.9.2004   
            
            
               SL
            
            
               Uradni list Evropske unije
            
            
               C 228/16
            
         
      SODBA SODIŠČA
   
   (občna seja)
   z dne 13. julija 2004
   v zadevi C-27/04: Komisija Evropskih skupnosti proti Svetu Evropske unije (1)
   
   (Tožba za razglasitev ničnosti - Člen 104 ES - Uredba (ES) št. 1467/97 - Pakt za stabilnost in rast - Čezmerni javnofinančni primanjkljaj - Odločitve Sveta na podlagi člena 104(8) in (9) ES - Nedosežena zahtevana večina - Nesprejetje sklepov - Tožba zoper „odločitev, da se ne sprejmejo ukrepi, ki jih je predlagala Komisija v svojih priporočilih“ - Nedopustnost - Tožba zoper „zaključke Sveta“)
   (2004/C 228/31)
   Jezik postopka: francoščina
   V zadevi C-27/04, Komisija Evropskih skupnosti (zastopniki: M. Petite, A. van Solinge in P. Aalto), proti Svetu Evropske unije (zastopniki: J.-C. Piris, T. Middleton in J. Monteiro), katere predmet je predlog za razglasitev ničnosti aktov Sveta z dne 25. novembra 2003, in sicer:
   
               —
            
            
               odločitve, da proti Francoski republiki in Zvezni republiki Nemčiji ne bo sprejel ukrepov, ki jih je predlagala Komisija na podlagi člena 104(8) in (9) ES in
            
         
               —
            
            
               zaključkov, ki se nanašajo na obe državi članici, naslovljenih „zaključki Sveta o oceni ukrepov, ki sta jih Francoska republika oziroma Zvezna republika Nemčija sprejeli na podlagi priporočil, ki jih je Svet naslovil nanju v skladu s členom 104(7) Pogodbe o ustanovitvi Evropske skupnosti in preverjanje novih ukrepov za zmanjševanje primanjkljaja in s tem izboljšanje stanja čezmernega primanjkljaja“, koliko ti zaključki vključujejo mirovanje postopka v zvezi s čezmernim primanjkljajem, uporabo pravnega instrumenta, ki ni predviden s Pogodbo in spremembo priporočil, ki jih je Svet sprejel na podlagi člena 104(7) ES,
            
         je Sodišče (občna seja) v sestavi V. Skouris, predsednik, P. Jann, C. W. A. Timmermans in A. Rosas, C. Gulmann (poročevalec), J.-P. Puissochet in J. N. Cunha Rodriguez, predsedniki senatov, R. Schintgen, sodnik, F. Macken in N. Colneric, sodnici, S. von Bahr, sodnik, R. Silva da Lapuerta, sodnica in M. K. Lenaerts, sodnik, generalni pravobranilec: A. Tizzano, sodni tajnik: M.-F- Contet, administrateur principal, dne 13. julija 2004 razglasilo sodbo, katere izrek se glasi kot sledi:
   
               1)
            
            
               Tožba Komisije Evropskih skupnosti se zavrže v delu, v katerem je ta predlagala, da se za nično razglasi odločitev Sveta Evropske unije, da ne bo sprejel ukrepov, ki jih je priporočila Komisija na podlagi člena 104(8) in (9) ES.
            
         
               2)
            
            
               Zaključki Sveta z dne 25. novembra 2003, sprejeti posamično glede Francoske republike in Zvezne republike Nemčije, se razglasijo za nične v delu, v katerem vsebujejo odločitev o mirovanju postopka v zvezi s čezmernim primanjkljajem in odločitev, ki spreminja priporočila, ki jih je Svet predhodno sprejel na podlagi člena 104(7) ES.
            
         
               3)
            
            
               Vsaka stranka nosi svoje stroške postopka.
            
         
      (1)  UL C 35, 7.2.2004.